laion/Wikipedia-Exotic huggingface dataset:
אושר דוידה

אושר דוידה (נולד ב-18 בפברואר 2001) הוא כדורגלן ישראלי המשחק בעמדת קשר הכנף במכבי תל אביב. דוידה נולד וגדל באשדוד. החל את דרכו במחלקות הנוער של מ.ס. אשדוד ומכבי תל אביב, ובשנת 2015 הצטרף למחלקת הנוער של הפועל תל אביב. הוא זכה יחד עם קבוצת הנוער של המועדון בגביע המדינה לנוער בעונת 2018/2019. ב-30 ביולי 2019 ערך את הופעת הבכורה שלו בקבוצה הבוגרת של המועדון, בהפסד 2–3 למ.ס. אשדוד במסגרת גביע הטוטו 2019/2020. ב-4 בנובמבר ערך את הופעת הבכורה שלו בליגת העל הישראלית, בהפסד 1–2 למכבי חיפה במסגרת המחזור התשיעי לעונת 2019/2020. בעונה זו שיחק לסירוגין בקבוצת הבוגרים ובקבוצת הנוער של המועדון, וערך תשע הופעות ליגה במדי הקבוצה הבוגרת. ב-9 בנובמבר 2020 הבקיע את שער הבכורה שלו במועדון, בניצחון 0–1 על הפועל חדרה במסגרת המחזור השישי בליגה לעונת 2020/2021. בעונה זו הפך לשחקן הרכב קבוע בקבוצה הבוגרת, וערך 30 הופעות ליגה, בהן הבקיע שלושה שערים, ובסיומה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה. את עונת 2021/2022 סיים עם שמונה שערים ב-34 משחקי ליגה. ב-23 באוגוסט 2022 חתם בסטנדרד לייז' מליגת העל הבלגית. חמישה ימים לאחר מכן ערך הופעת בכורה בקבוצה, בניצחון 0–1 על קורטרייק. ב-30 באוגוסט 2023 חתם במכבי תל אביב לארבע שנים. שיחק בכל נבחרות הנערים (למעט בנבחרת נערים ב' עד גיל 16) והנוער של ישראל. מאז 2020 הוא חלק מסגל נבחרת ישראל הצעירה עד גיל 21. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). דוידה מאורס לשיר משה. מכבי תל אביב גביע הטוטו: 2023/2024 אליפות: 2023/2024 אלוף האלופים: 2024 אושר דוידה, ברשת החברתית אינסטגרם אושר דוידה, באתר ההתאחדות לכדורגל בישראל אושר דוידה, באתר Transfermarkt אושר דוידה, באתר Soccerway אושר דוידה, באתר WorldFootball.net אושר דוידה, באתר FootballDatabase.eu אושר דוידה, באתר ESPN איציק כלפי, ליגיונר חדש: אושר דוידה חתם בסטנדרד ליאז', באתר ONE, ‏23 באוגוסט 2022 דוידה חתם ל-5 שנים במכבי, באתר מכבי תל אביב, ‏30 באוגוסט 2023 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024 "אושר הסתיר הכל שלושה חודשים", באתר ONE - מספר אחת בספורט, ‏2024-01-11
2011 בג'יבוטי

אירועים שהתרחשו במהלך 2011 בג'יבוטי. נשיא: איסמאעיל עומאר גואלה ראש ממשלה: דליטה מוחמד דליטה 18 בפברואר – המשטרה יורה בגז מדמיע לעבר אלפי אנשים שהפגינו נגד משטר אסמאעיל עומאר גואלה בג'יבוטי. 12 במאי – בית המשפט הפלילי הבינלאומי מבקש ממועצת הביטחון של האו"ם לנקוט צעדים בשל כישלון ג'יבוטי לעצור את נשיא סודאן עומר אל-בשיר, שהוגש נגדו כתב אישום על ידי בית המשפט באשמת פשעי מלחמה. מדיה וקבצים בנושא 2011 בג'יבוטי בוויקישיתוף "Djiboutians rally to oust president". 18 בפברואר 2011. נבדק ב-16 בינואר 2015. {{cite web}}: (עזרה) "ICC urges UN action on Bashir visit to Djibouti". 12 במאי 2011. אורכב מ-המקור ב-20 במאי 2011. נבדק ב-16 בינואר 2015. {{cite web}}: (עזרה)
סמל טריסטן דה קונה

סמל טריסטן דה קונה הוענק לאיים בשנת 2002. קודם לכן, בהיות האיים שטח חסות של סנט הלנה השתמשו האיים בסמל סנט הלנה. הסמל הוא שלט אצולה שעליו ארבעה אלבטרוסים כחולים ולבנים (בחלקו העליון של הסמל - אלבטרוסים כחולים על רקע לבן, ובחלקו התחתון צבעים הפוכים). תומכי המגן הם שני סרטנים האופייניים לאיים. בראש המגן כתר ימי המסמל את בית המלוכה הבריטי וסירה ארוכה האופיינית לאיים. מתחת לסמל מופיע מוטו האיים - "באמנותנו כוחנו" (Our faith is our strength). הסמל מופיע על גבי דגל טריסטן דה קונה שהוא יוניון ג'ק שעליו הסמל, וכן בדגל מושל האיים. גלריית סמלי הממלכה המאוחדת מדיה וקבצים בנושא סמל טריסטן דה קונה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
יא ראייח

יא ראייח או יא רייח (בערבית: يا رايح; בתרגום לעברית: לאן אתה הולך) הוא שיר שעבי אלג'יראי שכתב וביצע המוזיקאי האלג'יראי דהמאן אל חראשי בשנת 1973. במהלך שלושת העשורים האחרונים השיר הפך להיות מזוהה עם הזמר האלג'יראי-צרפתי רשיד טאהא שביצע אותו לראשונה בשנת 1993. בהמשך נכלל השיר בשני אלבומים של טאהא, ובשנת 1997 הוציא אותו האחרון כסינגל שהגיע למקום ה-11 במצעד הסינגלים הצרפתי. בפברואר 1998 קיבל השיר שלו את פרס סינגל הכסף. לאחר מותו של טאהא, השיר נכנס מחדש למצעדי הסינגלים בצרפת והגיע למקום ה-14. במשך השנים זכה השיר לגרסאות כיסוי רבות, בשלל שפות, כולל עברית, הינדי, טורקית, יוונית, סרבית ועוד. בישראל זכה השיר למספר רב של גרסאות כיסוי בשפה הערבית. גם בעברית קיימות לשיר מספר גרסאות כיסוי, בהן "יודו לך רעיוני", המושר במסורת הפיוט של יהדות מרוקו. גרסת כיסוי המשלבת ערבית ועברית בוצעה על ידי חיים זריהן וחיים ישראל. בשנת 2010 הוקלטה גרסת כיסוי עברית שנכללה באלבום של משפחת תאקט. ב-2012 סומפל קטע ממנו בשיר "בליבי" של שלומי שבת והבוסקילז. פתיח סדרת הטלוויזיה שנות ה-80 הוא סימפול הפתיחה של השיר. חן אלמליח, הזמר והמוזיקאי האלג'יראי־צרפתי ראשיד טהא, שמת החודש, היה גשר מושלם בין מזרח למערב, באתר הארץ, 3 באוקטובר 2018
מושל ורמונט

מושל ורמונט (באנגלית: Governor of Vermont) הוא ראש הרשות המבצעת של ממשלת מדינת ורמונט שבארצות הברית. המושל נבחר לתקופת כהונה בת שנתיים במהלך שנים בעלות מספר זוגי, באמצעות בחירות ישירות. ורמונט, לצד שכנתה ניו המפשייר, היא אחת משתי המדינות היחידות בארצות הברית שעורכות בחירות לתפקיד המושל אחת לשנתיים (במקום אחת לארבע שנים, כנהוג ב-48 המדינות האחרות). בוורמונט אין הגבלה על מספר הכהונות שבהן רשאי המושל לכהן. אם אף מועמד לתפקיד לא גורף לפחות 50% מקולות הבוחרים בנוסף לקול אחד נוסף, מושל ורמונט ייבחר בידי בית המחוקקים המדינתי. מושל ורמונט המכהן הוא פיל סקוט, שנבחר לתפקיד מטעם המפלגה הרפובליקנית. הוא הושבע לתפקיד ב-5 בינואר 2017, ונתמנה למושל ה-82 של ורמונט. משרדי העבודה של המושל ממוקמים במעון רשמי הקרוי "הביתן" בעיר הבירה מונטפלייר. הלשכה הטקסית של המושל, בו עושה המושל שימוש במהלך התכנסויות בית המחוקקים, ממוקם בבית המדינה של מדינת ורמונט. חוקת ורמונט מפרטת את סמכויותיו של המושל כדלהלן: להורות או למנות את כל הפקידים ("למעט במקומות שבהם נקבע אחרת על פי חוק או במסגרת ממשלה זו"). למלא את מקום כל המשרות הפנויות עד שניתן יהיה לאייש את התפקיד מכוח חוקת המדינה או על פי חוקי המדינה. לנהל קשרים עם מדינות אחרות. לפעול מול פקידי ממשל, פקידים אזרחיים או אנשי צבא. להציג פעולות אלה כנדרש, ואם יש צורך להגישן, בפני האספה הכללית. מתן חנינות וקנסות, למעט במקרים של בגידה – בהם רשאי המושל להטיל עונשים רק עד תום המושב הבא של האספה הכללית – ובמקרים של הליך הדחה, בהם אין בסמכות המושל להעניק חנינות או להמתיק עונשים. לדאוג שהחוקים יבוצעו נאמנה. למשוך סכומים מקופת האוצר אשר הוקצבו בידי האספה הכללית. להטיל אמברגו, או לאסור ייצוא סחורה כלשהי למשך עד חודש ימים במהלך פגרת האספה הכללית. להעניק רישיונות במסגרת החוק. לכנס ישיבות מיוחדות של האספה הכללית במידת הצורך. לשמש כמפקד העליון של הכוחות המזוינים בוורמונט (משמר מדינת ורמונט והמשמר הלאומי של ורמונט. עם זאת, המושל אינו יכול "לפקד באופן אישי, בעת מלחמה או התקוממות, אלא על פי עצתו והסכמתו של הסנאט. תחת המושל מכהן סגן מושל, שנבחר לתפקידו בפתק הצבעה נפרד. סגן המושל מתמנה למושל ורמונט במקרה בו המושל נפטר, מתפטר או מודח. ערך מורחב – רפובליקת ורמונט רפובליקת ורמונט התקיימה החל מ-15 בינואר 1777 כמדינה עצמאית ועד לקבלתה כמדינה ה-14 של ארצות הברית ב-4 במרץ 1791. בראש המדינה עמדו מושל, סגן מושל ומועצה, ואת הרשות המחוקקת היוותה אספה לאומית, המורכבת מבית אחד. 81 גברים ואישה אחת כיהנו עד כה כמושלי ורמונט. עד 1870 התקיימו הבחירות למשרת המושל אחת לשנה. מאז מתקיימות הבחירות אחת לשנתיים. מדיה וקבצים בנושא מושל ורמונט בוויקישיתוף אתר האינטרנט הרשמי של מושל ורמונט (באנגלית) סגן המושל הוא ממפלגתו של המושל, אלא אם כן צוין אחרת. נבחר לכהונתו הראשונה מטעם המפלגה הוויגית ולכהונתו השנייה מטעם המפלגה הרפובליקנית. בחירות ראשונות לתקופת כהונה של שנתיים. התפטר כדי לכהן כשופט בבית המשפט הפדרלי המחוזי של ורמונט. וילסון רינג, Two-year terms in Vt., New Hampshire, keep governors constantly on the campaign trail, באתר Barre Montpelier Times Argus‏, 7 בנובמבר 2006 (באנגלית) חוקת ורמונט (באנגלית)
מני גליישר

מני גליישר (באנגלית: Many Glacier) הוא אזור בצדו המזרחי של הפארק הלאומי גליישר, במדינת מונטנה שבארצות הברית. אזור זה ממוקם מצפון לדרך ההולכים-אל-השמש. באזור מני גליישר מצויים אגם שרבורן - האגם הגדול באזור, וכן מלון מני גליישר, הממוקם לחוף אגם סוויפטקרנט - בית המלון והמבנים הסמוכים אליו, שנבנו בשנת 1915, מהווים אתר היסטורי לאומי של ארצות הברית. אזור מני גליישר ידוע באגמים הרבים שבו, במפלים, וביערות המחטניים שביניהם כרי דשא אלפיניים. פעילות התיירות באזור כוללת שיט בסירות באגמים, טרקים במסלולי ההליכה, וכן טיולי טבע מודרכים, רכיבה על סוסים, טיפוס הרים, דיג ומחנאות. • National Park Service, Historic Structures Report - Many Glacier Hotel complex, July 2002 מפת אזור מני גליישר באתר הסקר הגאולוגי של ארצות הברית בלוג בעברית המתאר טיול באזור מני גליישר אזור מני גליישר באתר "למטייל" הפארק הלאומי גליישר באתר "מסלולים" (תמונות רבות של הפארק) אזור מני גליישר באתר משרד החקלאות של ארצות הברית מסלולי ההליכה באזור מני גליישר באתר שירות הפארקים הלאומיים של ארצות הברית רשימת מסלולי ההליכה באזור מני גליישר (מרחקים, תיאור מסלולי ההליכה ותצלומי מסלולי ההליכה) מסלולי ההליכה באזור מני גליישר באתר hikingproject מסלולי הליכה באזור מני גליישר באתר hikingwalking מלון מני גליישר באתר "לינה בפארקים הלאומיים של ארצות הברית" מזג אוויר נוכחי עדכני באזור מני גליישר תחזית מזג אוויר עדכנית ארוכת טווח עבור אזור מני גליישר נתוני מזג אוויר היסטוריים עבור אזור מני גליישר סטטיסטיקות מזג אוויר עבור אזור מני גליישר מלון מני גליישר, סרטון באתר יוטיוב מני גליישר, סרטון באתר יוטיוב ההיסטוריה של מלון מני גליישר רשימת מסלולי ההליכה באזור מני גליישר
ג'אסורבק יאחשיבוייב

ג'אסורבק ג'ומבוי אוג'לי יאחשיבוייב (באוזבקית: Jasurbek Jumaboy oʻgʻli Yaxshiboyev; נולד ב-24 ביוני 1997 בצ'ינאז שבאוזבקיסטן) הוא כדורגלן אוזבקי המשחק בעמדת קשר הכנף בקבוצת שריף טירספול מליגת העל המולדובית, בהשאלה מלגיה ורשה, ובנבחרת אוזבקיסטן. יאחשיבוייב הוא תוצר מחלקת הנוער של פחטקור טשקנט, אליה הצטרף בשנת 2004. הוא החל את הקריירה המקצוענית שלו במועדון, שמשחק בליגת העל האוזבקית, בשנת 2016, ובמהרה הפך לשחקן הרכב קבוע בקבוצה. בחודש יולי 2019 הושאל יאחשיבוייב ל-AGMK, גם היא מליגת העל האוזבקית, לחצי השני של עונת 2019. בשנת 2020 הושאל לאנרגטיק מינסק מליגת העל הבלארוסית למשך עונה אחת. ב-19 במרץ 2020 ערך את הופעת הבכורה שלו במועדון, בניצחון 1–3 על באטה בוריסוב במסגרת הליגה. במשחק זה הבקיע גם צמד שערי בכורה. בהמשך עונת 2020 הושאל לשחטיור סליהורסק, גם היא מליגת העל הבלארוסית. ב-13 בפברואר 2021 חתם על חוזה לשתי עונות וחצי בלגיה ורשה מליגת העל הפולנית. ב-1 במאי ערך את הופעת הבכורה שלו במועדון, בתיקו 0-0 נגד ויסלה קרקוב במסגרת המחזור ה-28 בליגה לעונת 2020/2021. זו הייתה הופעתו היחידה בליגה בעונה זו. ב-30 באוגוסט 2021 הושאל לשריף טירספול מליגת העל המולדובית. ב-12 בספטמבר ערך את הופעת הבכורה שלו במועדון, בניצחון 0–2 על פטרוקוב חנצ'שט במסגרת המחזור התשיעי בליגה לעונת 2021/2022. במשחק זה הבקיע את שער הבכורה שלו במועדון. ב-15 בספטמבר ערך את הופעת הבכורה שלו בליגת האלופות, בניצחון 0–2 על שחטאר דונצק במסגרת שלב הבתים של המפעל לעונת 2021/2022. ב-28 בספטמבר הבקיע את שער הבכורה בליגת האלופות, בניצחון 1–2 על ריאל מדריד בשלב הבתים של המפעל. יאחשיבוייב היה חלק מסגל נבחרת אוזבקיסטן עד גיל 23 שזכתה בטורניר גביע אסיה עד גיל 23 בשנת 2018. ב-19 במאי 2018 ערך יאחשיבוייב את הופעת הבכורה שלו בנבחרת אוזבקיסטן, בהפסד 0–1 לנבחרת איראן במשחק ידידות. שחטיור סוליהורסק אליפות בלארוס (1): 2021 לגיה ורשה אליפות פולין (1): 2020/2021 נבחרת אוזבקיסטן עד גיל 23 גביע אסיה עד גיל 23 (1): 2018 ג'אסורבק יאחשיבוייב, באתר Transfermarkt ג'אסורבק יאחשיבוייב, באתר Soccerway ג'אסורבק יאחשיבוייב, באתר WorldFootball.net ג'אסורבק יאחשיבוייב, באתר National Football Teams ג'אסורבק יאחשיבוייב, באתר FootballDatabase.eu "Сказали про Юревича: "Есть дедушка, который сделает из тебя футболиста". Джасурбек Яхшибоев — о том, как оказался в Беларуси באתר Press Ball, ‏ 23 במרץ 2020 (ברוסית) Джасурбек Якшибоев в «Энергетике»-БГУ באתר הרשמי של אנרגטיק מינסק Jasur Yakshibaev zawodnikiem Legii באתר הרשמי של לגיה ורשה, 13 בפברואר 2021 (בפולנית) Piłkarz wypożyczony z Legii Warszawa do uczestnika Ligi Mistrzów באתר Interia Sport, ‏ 30 באוגוסט 2021 (בפולנית)
הקבינט השלישי של מרקל

קבינט מרקל השלישי הוא הקבינט ה-22 של הרפובליקה הפדרלית של גרמניה, הוא הושבע ב-17 בדצמבר 2013, והפסיק לכהן עם הקמת הקבינט הרביעי של מרקל שהושבע ב-14 במרץ 2018. מדיה וקבצים בנושא הקבינט השלישי של מרקל בוויקישיתוף אתר האינטרנט הרשמי של הקבינט השלישי של מרקל
סמל איי טרקס וקייקוס

סמל איי טרקס וקייקוס הוענק לאיים בשנת 1965. הסמל הוא מגן צהוב המוטען בקונכייה, סרטן וקקטוס. הסמל מופיע על דגל איי טרקס וקייקוס (שהוא נס כחול שעליו הסמל) ועל סמל מושל האיים. דגל איי טרקס וקייקוס גלריית סמלי הממלכה המאוחדת מדיה וקבצים בנושא סמל איי טרקס וקייקוס בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ארז פריש

ארז פריש, עיתונאי וכתב חדשות ישראלי. ארז פריש נולד בישראל והתחנך בבריטניה. בעל תואר ראשון במשפטים ותואר שני בעיתונאות. פריש עבד ברשת "סקאיי" הבריטית, ולאחר-מכן במחלקת "SHOWBIZ" באותה הרשת. בהמשך עבד עבור רשתות זרות - ABC האמריקנית, TF1 הצרפתית, ומקומיות בבריטניה. הוא התמקצע בתחום חדשות החוץ והפקת כתבות במזרח התיכון ובאירופה. בשנת 2002 החל לעבוד ברשת ה-BBC, ובמקביל החל לעבוד לראשונה בתקשורת הישראלית - ככתב ביומן חדשות החוץ של קול ישראל. לאחר מכן מונה לכתב חדשות ערוץ 10. כיום הוא מתפקד כעיתונאי מקומי בלונדון ובמקביל משדר וכותב עבור התקשורת הישראלית (גל"צ, רייטינג). ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גבי נעמן

גבריאל (גבי) נעמן הוא ראש המועצה המקומית שלומי, המכהן מאז 1999. נולד במעברה שהוקמה על חורבות הכפר אל-בסה (לימים, היישוב שלומי) בשנת 1959. את שירותו הצבאי עשה בגף הכיבוי בבסיס חיל האוויר. נעמן חבר מרכז הליכוד. בבחירות לרשויות המקומיות שנערכו בשנת 1998 התמודד על תפקיד ראש המועצה המקומית שלומי וזכה בכ-33% מהקולות, אך הפסיד לראש המועצה המכהן ישראל אוקרט שזכה בכ-40%. רשימתו "דחף" ("דור חדש פועל") זכתה בשני מושבים במליאת המועצה. בשנת 1999 נבחר לראשונה לתפקיד ראש המועצה המקומית שלומי. שנה לאחר מכן פורסם כי נעמן התבטא כנגד אנשי צד"ל ששהו בשלומי לאחר נסיגת צה"ל מלבנון, ואמר עליהם שהם "אנסים, גנבים ומציצנים". נעמן הכחיש, אך אישר שהוא פועל להוצאתם מהיישוב. בבחירות לרשויות המקומיות שהתקיימו בשנת 2003, זכה בכ-45% מהקולות. רשימתו "דחף" זכתה ב-3 מושבים, והייתה לסיעה הגדולה במליאת המועצה, והוא נבחר לקדנציה נוספת כראש המועצה. בבחירות לרשויות המקומיות שנערכו בשנת 2008, גבר על שמעון רשף וגבריאל זיסקינד עם כ-57% מהקולות. רשימתו "דחף" זכתה בארבעה מושבים במליאת המועצה, והייתה לסיעה הגדולה בה. בבחירות לרשויות המקומיות בשנת 2013 זכה בכ-54% מהקולות, ונבחר לכהונה נוספת. בבחירות לרשויות המקומיות בשנת 2018 גבר על דוד דר, יששכר בובליל ושיפרה ווקנין עם כ-45% מקולות הבוחרים, ונבחר לכהונה נוספת. לקראת הבחירות לרשויות המקומיות שהיו אמורות להתקיים בשנת 2023 הודיע על התמודדות נוספת (שישית במספר) לראשות המועצה, מטעם רשימה משותפת: "דחף-ליכוד-שלומי ביתנו-תקווה חדשה", אולם בשל טעות ברישום בעת הגשת הרשימה, נפסלה הרשימה מהתמודדות בבחירות. נעמן וסיעתו ערערו לבית המשפט המחוזי בחיפה, שדחה את עתירתם, וכך גם בית המשפט העליון. במהלך כהונתו הוקמו 10 מעונות יום, נבנה בית ספר תיכון ביישוב והוקם אזור תעשייה. באותה עת, התמודדה שלומי עם מלחמת לבנון השנייה ומלחמת חרבות ברזל, שבמהלכה פונו מהיישוב מרבית תושביו, והוא ספג פגיעות ירי רבות. עקב המלחמה לא נערכו בעיר הבחירות לרשויות המקומיות בישראל בפברואר 2024, ונעמן ממשיך בתפקידו. נעמן נשוי לנורית ואב לארבע בנות. מדיה וקבצים בנושא גבי נעמן בוויקישיתוף גבי נעמן לראשות מועצת שלומי, ברשת החברתית פייסבוק ראיון עם ראש מועצת שלומי, גבי נעמן, באתר NowTv. שרי מקובר-בליקוב, ‏"אם נדחה את הקץ, נראה את מחבלי חיזבאללה בחיפה וביקנעם" | ראש מועצת שלומי בריאיון מיוחד, באתר מעריב אונליין, 26 בינואר 2024 גבי נעמן, ברשת החברתית פייסבוק נועה ליאור, הדירה המצוירת בשלומי, אתרוג: כתב עת לענייני חינוך, יהדות וחברה, גיליון 79, טבת תשע"ח, עמ' 51. מועצה מקומית שלומי, באתר הוועדה המחוזית לתכנון ובניה מעלה הגליל עדי חשמונאי, יהונתן ליס, שלושה ראשי רשויות בצפון שספגו רקטות: לא הוזמנו לשיחה עם נתניהו; רה"מ: הם לא ענו, באתר הארץ, 9 באפריל 2023 ילקוט הפרסומים 4707, עמ' 1068 - 1070. אסתר חן ברזילי, אנשי צד"ל: נתבע את ראש מועצת שלומי על הסתה, באתר ynet, 6 ביולי 2000 ילקוט הפרסומים 5240 עמ' 512-514. ילקוט הפרסומים 5878, עמ' 1015-1017 ילקוט הפרסומים 6695, עמ' 1375 - 1376 ילקוט הפרסומים 7999 עמ' 3057 - 3059 עודד שלומות, גבי נעמן מתמודד בפעם השישית, אתר "כפרניק", 25 במאי 2023 יואב איתיאל‏, בגלל טעות טכנית: ראש מועצת שלומי צפוי לאבד את תפקידו, באתר וואלה, 16 בדצמבר 2023 גבי נעמן, אתר בלינקר - צפון1, 1 באוקטובר 2023 ליאת רון, "אני לא עוזב עד שאני לא מפנה את התושב האחרון", באתר רדיו צפון, 17/10/2023; סמר עודה - כרנתינג'י, "אסור לתת לחיזבאללה להמשיך לפמפם אני ממליץ להיכנס לתהליך מלחמה" • ראש המועצה שלומי גבי נעמן, באתר חי פּה, 19 במרץ 2024
גנאדי סקליאר

גנאדי איבנוביץ סקליאר (ברוסית: Геннадий Иванович Скляр;‏ נולד ב-17 במאי 1952) הוא דמות פוליטית וציבורית רוסית, מנהל בתחום התקשורת. סקליאר נולד בעיר תרמז באוזבקיסטן הסובייטית (כיום באוזבקיסטן). בשנת 1974 הוא סיים מכון לבניית מכונות חקלאיות ברוסטוב על דון והחל לעבוד כמהנדס במפעל בעיר אובנינסק בשמחוז קלודג. בשנת 1977 הוא מונה ליושב ראש תא קומסומול במפעל ושוחרר מפעילות הנדסית. בשנת 1981 החל סקליאר לעבוד במנגנון המפלגה הקומוניסטית של ברית המועצות והתקדם לראש סניף המפלגה בעיר אובנינסק. בשנים 1995 ו-1999 הוא השתתף בבחירות לדומה הממלכתית של הפדרציה הרוסית אך לא נבחר. בשנת 2000 כיהן כראש המטה של אנטולי ארטמונוב בבחירות למושל המחוז ולאחר הבחירות מונה לסגנו. בשנת 2001 עבר סקליאר למוסקבה ומונה למנכ"ל הרשת הרוסית לשידורי רדיו וטלוויזיה. הוא כיהן בתפקיד זה מספר שנים. בשנת 2016 נבחר סקליאר נבחר לדומה השביעית כנציג של רוסיה המאוחדת מעירו אובנינסק. במהלך כהונתו קידם ויזם מספר חוקים. בשנת 2021 הוא נבחר לדומה השמינית כנציג של רוסיה המאוחדת ממחוז קלוגה לצד אולגה קורובובה. מדיה וקבצים בנושא גנאדי סקליאר בוויקישיתוף גנאדי סקליאר, ביישום טלגרם גנאדי סקליאר, ברשת החברתית VK קורות חיים
עמידרור

האם התכוונתם ל... בועז עמידרור – קצין צה"ל בדרגת אלוף-משנה במילואים, בנו של בנימין עמידרור יובל עמידרור – מוזיקאי ומנצח ישראלי יעקב עמידרור – אלוף בצה"ל במילואים מראשי המטה לביטחון לאומי, בנה של צלה עמידרור בנימין עמידרור – חוקר של תורת הצבא, ראש ענף תורת לחימה בצה"ל, בנה של צלה עמידרור צלה עמידרור – לוחמת אצ"ל
זידאן (פירושונים)

זידאן הוא שם משפחה ממקור ערבי. האם התכוונתם ל... אישים ג'ורג'י זידאן – סופר, היסטוריון ועיתונאי לבנוני זינדין זידאן – כדורגלן-עבר צרפתי ומאמן כדורגל יוסף זידאן – חוקר מצרי, שמתמחה בלימודי הערבית והאסלאם לוקה זידאן – כדורגלן צרפתי, בנו של זינדין זידאן מוחמד זידאן – כדורגלן-עבר מצרי מוחמד זידאן - שמו המקורי של אבו עבאס, מייסד ארגון החזית לשחרור פלסטין עלי זידאן – פוליטיקאי לובי, שכיהן כראש ממשלת לוב בשנים 2012–2014 אחר תל זיידאן – אתר ארכאולוגי בצפון מסופוטמיה, היום צפון סוריה
גשר מריה ולריה

גשר מריה ולריה (בהונגרית: Mária Valéria híd, בסלובקית: most Márie Valérie) הוא גשר המחבר בין אסטרגום שבהונגריה לבין שטורובו שבסלובקיה ועובר מעל נהר הדנובה. אורכו של הגשר חצי קילומטר, והוא נקרא על שם מריה ולריה, ארכידוכסית אוסטריה. הגשר עוצב לראשונה בשנת 1893, ומאז פתיחתו ב-28 בספטמבר 1895 הוא נהרס פעמיים. ב-22 ביולי 1919 נהרס הגשר בעקבות פיצוץ בצידו המערבי, הוא שופץ בשנת 1922 ושוקם לחלוטין בשנת 1926. ב-1944 נהרס הגשר בפעם השנייה לאחר הפצצות גרמניות במלחמת העולם השנייה, יחד עם גשרים נוספים באסטרגום שנהרסו כליל. המתיחות שבין הממשלות של הרפובליקה הסוציאליסטית הצ'כוסלובקית והרפובליקה העממית ההונגרית מנעה את הקמת הגשר מחדש והוא נשאר הרוס למשך עשורים, עד הפשרת היחסים עם כניסת המילניום השלישי. הגשר מומן על ידי ממשלות הונגריה וסלובקיה, ועם תרומה של האיחוד האירופי, כחלק מפרויקט שנועד להכשיר את מדינות הגוש המזרחי לשעבר לכניסה לאיחוד. בעבר ניתנו בגשר חותמות בדרכון, אך כיום אזור שנגן מאפשר מעבר חופשי בגשר, מהונגריה לסלובקיה וההפך. מדיה וקבצים בנושא גשר מריה ולריה בוויקישיתוף History of the Bridge Bridgeguard Project
קראנוג

קראנוג (באירית: crannóg; בסקוטית גאלית: crannag) הוא אי מלאכותי ששימש להתיישבות ממוגנת ואפיין את העמים הגאלים ברחבי אירלנד, ויילס וסקוטלנד. קראנוגים הוקמו בגופי מים, לרוב אגמים או שפכי נהר, בצמוד לגדת המים או לא רחוק ממנה. הם הורכבו מטבעת קורות עץ שהוכנסו לקרקעית המים ולרוב שטח הפנים מולא באבנים, חימר או אדמה עד שעבר את פני המים ונוצר למעשה אי מלאכותי. בין הקראנוג לגדת המים נבנה גשר עץ או שהגישה אליו הייתה באמצעות כלי שיט, ברוב המקרים הוקמה חומת עץ שביב הקראנוג מה שהקנה לו הגנה נוספת והפך אותו למעשה ליישוב מבוצר עם נקודת גישה אחת. באופן טיפוסי קראנוגים היו בקוטר של בין 10 ל-30 מטר ומבין האתרים השונים שנחפרו נמצאו עדויות לשימושים שונים, כולל יישוב מבוצר, אחוזה ואף חווה. ההערכה כיום היא שקיימים כ-1,200 קראנוגים ברחבי אירלנד ובין 350 ל-500 קראנוגים ברחבי סקוטלנד. בויילס התגלה רק קראנוג אחד שנבנה על ידי בנאים מאירלנד כבירת ממלכת ברכיניוג, בעוד שבאנגליה התגלו מספר איים מלאכותיים ששימשו להתיישבות ולפעמים נחשבים גם הם קראנוגים, אך לא חולקים רבים מהמאפיינים ולרוב גדולים בהרבה מהקראנוגים הטיפוסיים. הקראנוגים הראשונים מתוארכים להתקופה הנאוליתית, סביב 3500 לפנה"ס (תיארוך פחמן-14 של בין 3380 ל-3680 לפנה"ס), כאשר איילין דומנהיל (Eilean Dòmhnuill) ואתר נוסף בלוך בוגסטייל באיים ההברידיים נחשבים לקדומים ביותר שנתגלו. בעוד שישנם מספר קראנוגים שהמשיכו לשמש להתיישבות אל תוך המאה ה-17, נראה שהשיא בשימוש בקראנוגים היה סביב תקופת הברזל (בין 800 לפנה"ס לעד 500 לספירה). איילין דומנהיל בלוך אולבט, סקוטלנד הקראנוג בלוך בורדסטיל, סקוטלנד הקראנוג באגם ל'אנגורס, ויילס קראנוג באי אכיל, אירלנד קראנוג בלוך אכילטי, סקוטלנד קראנוג בלוך קרנסרי, סקוטלנד בית עגול מדיה וקבצים בנושא קראנוג בוויקישיתוף קראנוג, באתר אנציקלופדיה בריטניקה (באנגלית)
יורי ורנידוב

יורי מיקולאיוביץ' ורנידוב (באוקראינית: Юрій Миколайович Вернидуб; נולד ב-22 בינואר 1966) הוא מאמן כדורגל אוקראיני וכדורגלן עבר ששיחק בעמדת המגן. הוא החל לשחק כדורגל בז'יטומיר מולדתו, בקבוצות נוער מקומיות וערך את הופעת הבכורה שלו ב-1983 בספרטק המקומית בליגה הסובייטית השנייה. בשנת 1987 הוא שיחק במדי קולוס ניקופול, ובשנת 1988 הוא הוזמן לדניפרו, אך מבלי ששיחק אפילו משחק אחד, עזב את הקבוצה. הוא נלקח על ידי מועדון הליגה השנייה "פריקרפטיה", שם בילה את שאר עונת 1988. בשנת 1989 עבר למועדון מטאלורג זפוריז'יה, איתו הצליח לעלות לליגה הבכירה, שם ערך את הופעת הבכורה שלו ב-11 במרץ 1991 במשחק מול "ספרטק" מוסקבה (2:1). לאחר קריסת ברית המועצות, המשיך לשחק במטאלורג בליגת העל האוקראינית, שם בילה עוד שתי עונות. בשנים 1994–1996 שיחק במועדון אחר של זפוריז'יה "טורפדו", אם כי לפני קיץ 1993 יצא לאירופה, לאחר שחתם על חוזה במועדון הגרמני קמניצר, ששיחק בבונדסליגה השנייה. מאז 1997 שיחק בזניט סנקט פטרבורג, שם היה קפטן הקבוצה. זכה בגביע הרוסי בעונת 1998/99 וערך את הופעת הבכורה שלו בתחרות האירופית בשנת 1999. לאחר פרישתו למד באקדמיית הספורט לסגפט בסנקט פטרבורג. מיוני 2009, הוא היה עוזר מאמן במטאלורג זאפוריז'יה. לאחר ששימש כעוזר מאמן בזוריה לוהנסק הוא מונה למאמן זמני בנובמבר 2011 לאחר שהנהלת זוריה פיטרה את המאמן הראשי אנטולי צ'אנצב. הוא עבד בזוריה עד ה־31 במאי 2019. לאחר שעזב את זוריה אימן את המועדון את שחטיור סוליהורסק הבלארוסית. הוא מונה למאמן מועדון שריף טירספול ב-18 בדצמבר 2020. הוא זכה באליפות מולדובה 2020/21 בעונתו הראשונה במועדון. בשנת 2021 הוא הוביל את הקבוצה לשלב הבתים בליגת האלופות – הפעם הראשונה שמועדון מולדובי הגיע להישג כזה. החל מיוני 2022 מאמן את קבוצת קריוובס מליגת העל האוקראינית. ליורי ורנידוב בן אחד - ויטלי ורנידוב (יליד 1987), אשר כמו אביו, היה כדורגלן מקצועי. שיחק בקבוצות מטאלורג זפוריז'יה וזוריה לוהנסק. החל משנת 2023 מתפקד כעוזרו של אביו באימון קבוצת קריוובס. זניט סנקט פטרבורג גביע רוסיה: 1998/99 שחטיור סוליהורסק ליגת העל הבלרוסית: 2020 שריף טירספול ליגת העל המולדובית: 2020/21 מדיה וקבצים בנושא יורי ורנידוב בוויקישיתוף יורי ורנידוב, באתר Transfermarkt יורי ורנידוב, באתר Soccerway יורי ורנידוב, באתר WorldFootball.net יורי ורנידוב, באתר FootballDatabase.eu פרופיל המאמן, באתר Transfermarkt Анатолий Чанцев отправлен в отставку [Anatoliy Chantsev is sacked] (ברוסית). ua-football.com. 27 בנובמבר 2011. נבדק ב-27 בנובמבר 2011. {{cite web}}: (עזרה) "Новый Главный первой команды". FC Sheriff Tiraspol (ברוסית). 18 בדצמבר 2020. נבדק ב-21 באוגוסט 2021. {{cite news}}: (עזרה) "Юрий Вернидуб досрочно завоевал чемпионский титул Молдовы вместе с Шерифом". Football.ua (ברוסית). 13 במאי 2021. נבדק ב-21 באוגוסט 2021. {{cite news}}: (עזרה) "Вернидуб вывел Шериф в групповой этап Лиги чемпионов, Зальцбург прошел Брондбю". Football.ua (ברוסית). 25 באוגוסט 2021. נבדק ב-26 באוגוסט 2021. {{cite news}}: (עזרה) "Sheriff make history as first Moldovan side to reach Champions League group stage". Sporting News. 26 באוגוסט 2021. נבדק ב-26 באוגוסט 2021. {{cite news}}: (עזרה)